**Ministru kabineta noteikumu "Grozījumi Ministru kabineta 2020. gada 14. jūlija noteikumos Nr.453 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā grozījumus Covid-19 infekcijas izplatības seku pārvarēšanas likuma 14.pantā (2020.gada 10.decembrī Saeimā atbalstīti pirmajā lasījumā, Nr.864/Lp13), šajā pantā ietverto atbalsta pasākumu piemērošanas termiņu plānots pagarināt līdz 2021.gada 30.jūnijam, līdz ar to Projektā ietverti atbilstoši grozījumi atbalsta mehānismu tālākai piemērošanai.Projekts stājas spēkā vienlaikus ar minētajiem grozījumiem Covid-19 infekcijas izplatības seku pārvarēšanas likumā, savukārt projekta 1.9.apakšpunkts un 1.13.apakšpunkts stājas spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 14.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši grozījumiem Covid-19 infekcijas izplatības seku pārvarēšanas likuma 14.panta pirmajā daļā (Nr.864/Lp13) paredzēts pagarināt minētajā normā noteikto atbalsta pasākumu piemērošanas termiņu līdz 2021.gada 30.jūnijam. Attiecīgi valsts un pašvaldību iestādes, kā arī atvasinātas publiskas personas un publiskas personas kontrolētas kapitālsabiedrības, brīvostas un speciālās ekonomiskās zonas līdz 2021.gada 30.jūnijam, balstoties uz nomnieka iesniegumu, ja tas atbildīs noteiktiem kritērijiem, atbrīvos komersantus un citus saimnieciskās darbības veicējus, biedrības un nodibinājumus, kurus ietekmējusi saistībā ar Covid-19 izplatību noteiktā ārkārtējā situācija, no publiskas personas mantas un publiskas personas kontrolētas kapitālsabiedrības mantas nomas maksas vai lems par nomas maksas samazinājumu, kā arī nepiemēros kavējuma procentus un līgumsodus, ja samaksa tiek kavēta, izņemot maksu par patērētajiem pakalpojumiem (elektroenerģiju, siltumenerģiju, ūdensapgādi un citiem īpašuma uzturēšanas pakalpojumiem). Ņemot vērā iepriekš minēto, projekts ir izstrādāts, lai veiktu nepieciešamos grozījumus Ministru kabineta 2020.gada 14.jūlija noteikumos Nr.453 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” (turpmāk – Noteikumi) un precizētu tajos ietverto atbalsta pasākumu piemērošanas kārtību.**Projektā ietvertie būtiskākie grozījumi:**1. Ievērojot Covid-19 infekcijas izplatības seku pārvarēšanas likuma 14.panta pirmajā daļā noteikto, projekts paredz precizēt nomas maksas atbrīvojuma vai samazinājuma piemērošanas termiņu līdz 2021.gada 30.jūnijam.
2. 2. Ņemot vērā iepriekšējā punktā minēto, projektā paredzēts precizēt Noteikumu 3.1.apakšpunktā ietverto kritēriju nomnieka ieņēmumu no saimnieciskās darbības samazinājumam (subjektiem, kuriem atbalsts jau šobrīd piemērojams), kā arī paredzēts Noteikumus papildināt ar 3.1.1 apakšpunktu, lai ieņēmumu samazinājuma kritērijs būtu attiecināms arī uz tādiem nomniekiem, kas saimniecisko darbību uzsākuši laikposmā no 2020.gada 1.marta līdz 2020.gada 31.oktobrim (t.i. periods, kad izsludināta ārkārtējā situācija 2020.gada martā līdz laikam, kad izsludināta ārkārtējā situācija 2020.gada novembrī). Tādējādi Noteikumu 3.1.apakšpunkts joprojām attiecas uz subjektiem, kas darbojušies 2019.gadā līdz 2020.gada 29.februārim, savukārt Noteikumu 3.1.1 apakšpunkts attieksies uz subjektiem, kas uzsākuši darbību sākot no 2020.gada 1.marta.
3. Atbilstoši spēkā esošajam Noteikumu regulējumam 3.1.apakšpunktā ietvertais kritērijs paredz nomnieka ieņēmumu samazinājumu vismaz par 30%, salīdzinot 2020.gada jūnijā, jūlijā, augustā, septembrī, oktobrī, novembrī vai decembrī gūtos ieņēmumus ar 2019.gada 12 mēnešu vidējiem ieņēmumiem vai to mēnešu vidējiem ieņēmumiem, kuros nomnieks faktiski darbojies laikposmā no 2019.gada 1.janvāra līdz 2020.gada 1.martam. Atbilstoši projektā paredzētajam, lai piemērotu nomas maksas atbrīvojumu vai samazinājumu, nomnieka ieņēmumu no saimnieciskās darbības 2020.gada jūnijā, jūlijā, augustā, septembrī, oktobrī, novembrī, decembrī vai 2021.gada janvārī, februārī, martā, aprīlī, maijā, jūnijā, salīdzinot ar 2019.gada 12 mēnešu vidējiem ieņēmumiem vai to mēnešu vidējiem ieņēmumiem, kuros nomnieks faktiski darbojies laikposmā no 2019.gada 1.janvāra līdz 29.februārim, samazinājumam jābūt vismaz par 30%. Biedrībām un nodibinājumiem vērtē to darbības ieņēmumu samazinājumu.
4. Savukārt gadījumā, ja nomnieks saimniecisko darbību uzsācis laikposmā no 2020.gada 1.marta līdz 2020.gada 31.oktobrim, tā ieņēmumu no saimnieciskās darbības 2020.gada novembrī, decembrī vai 2021.gada janvārī, februārī, martā, aprīlī, maijā, jūnijā, salīdzinot ar to mēnešu vidējiem ieņēmumiem, kuros nomnieks faktiski darbojies laikposmā no 2020.gada 1.jūlija līdz 2020.gada 31.oktobrim, samazinājumam jābūt vismaz par 30 %. Arī šajā gadījumā biedrībām un nodibinājumiem vērtē to darbības ieņēmumu samazinājumu. Tādējādi šādiem subjektiem būs iespējams saņemt Noteikumos paredzēto atbalstu, sākot no 2020.gada novembra.
5. 3. Projektā paredzēts precizēt Noteikumu 3.4.apakšpunktu, paredzot, ja nomniekam pēdējā gada laikā ir bijuši trīs vai vairāk nomas maksas un citu saistīto maksājumu kavējumu, līdz iepriekšējā mēneša pirmajam datumam ir jābūt dzēstām visām parādsaistībām pret iznomātāju vai ir jābūt noslēgtai vienošanai ar iznomātāju par saskaņotu parādu atmaksas grafiku un norēķini pilnā apmērā tiek veikti saskaņā ar parādu atmaksas grafiku.
6. 4. Projektā paredzēts veikt grozījumu Noteikumu 7.punktā un attiecīgi papildināt Noteikumus ar 7.1 punktu, lai nodrošinātu savlaicīgu nomnieka iesniegumu iesniegšanu par tam nepieciešamo atbalsta pasākumu, vienlaikus nodrošinot samērīgu termiņu iznomātājam iesnieguma izskatīšanai un lēmuma pieņemšanai. Projektā paredzēts, ka par laikposmu no 2020. gada 10.jūnija līdz 2020.gada 31.decembrim nomniekam iesniegumu jāiesniedz iznomātājam līdz 2021.gada 31.janvārim, savukārt par laikposmu no 2021.gada 1.janvāra līdz 2021.gada 30.jūnijam iesniegumi iesniedzami līdz 2021.gada 31.jūlijam vai, ja atbalsta pasākumu sniedz atbilstoši Noteikumu 14.punktam – līdz 2021.gada 14.jūnijam.
7. 5. Ņemot vērā, ka Noteikumos ietverto atbalsta pasākumu piemērošana paredzēta līdz 2021.gada 30.jūnijam, precizējams Noteikumos noteiktais termiņš iznomātājiem informācijas iesniegšanai Finanšu ministrijā par Noteikumu 14.un 15.punktā piemēroto atbalstu, t.i. precizēts 17.punkts (līdz 2021.gada 28.februārim paredzēta informācijas sniegšana par 2020.gadā piemēroto atbalstu) un Noteikumi papildināti ar 17.1 punktu (līdz 2021.gada 31.jūlijam paredzēta informācijas sniegšana par 2021.gadā piemēroto atbalstu).

Projekts paredz precizēt atbalsta piešķiršanas kritērijus attiecībā uz grūtībās nonākušu uzņēmumu vērtēšanu, Noteikumu 14.2.apakšpunktā nosakot, ka atbalstu nedrīkst piešķirt uzņēmumam, kurš jau uz 2019. gada 31. decembri un uz atbalsta piešķiršanas brīdi ir uzskatāms par nonākušu grūtībās atbilstoši Komisijas regulas Nr. 651/2014 2. panta 18. punkta definīcijai.Ievērojot to, ka atbilstoši Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020.gada 3.aprīlī pieņemtajiem grozījumiem, 2020.gada 8.maijā pieņemtajiem grozījumiem, 2020.gada 29.jūnijā pieņemtajiem grozījumiem, 2020.gada 13.oktobrī pieņemtajiem grozījumiem) (angliski – Temporary Framework to support the economy in the context of the COVID-19 outbreak) (turpmāk – Komisijas paziņojums) 22.punkta c) apakšpunktam atbalstu var piešķirt atbalsta pretendentam, kurš uz atbalsta piešķiršanas brīdi ir nonācis grūtībās, Noteikumu 14.2.apakšpunkts tiek precizēts, lai tas neizslēgtu šādus atbalsta saņēmējus no potenciālo atbalsta saņēmēju loka.Atbilstoši Komisijas paziņojuma 22.punkta c) apakšpunktam tiek piemēroti šādi nosacījumi:• atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;• atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt;• atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam nedrīkst piešķirt;• atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt.Ņemot vērā, ka projektā ietvertie Noteikumu grozījumi skar Eiropas Komisijas lēmumā SA.57740(2020/N) noteikto, projekts tiks saskaņots ar Eiropas Komisiju. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība "Valsts nekustamie īpašumi". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kā arī citi saimnieciskās darbības veicēji, biedrības un nodibinājumi, kuri ir publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomnieki un kuri noteiktajā periodā nekustamo īpašumu vai kustamo mantu vispār neizmanto saimnieciskās darbības veikšanai Ministru kabineta noteikto epidemioloģiskās drošības pasākumu dēļ Covid-19 infekcijas izplatības ierobežošanai vai kuriem sakarā ar Covid-19 infekcijas izplatību noteiktā ārkārtējā situācija ir būtiski pasliktinājusies finanšu situācija. |
| 2. | Tiesiskā regulējuma ietekme uz tautsaimniecību un administratīvo slogu | Paredzams mazināt sakarā ar Covid-19 infekcijas izplatību ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēc krīzes periodā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1. | 2. | 3. | 4. | 5. | 6. | 7. | 8. |
| 1.Budžeta ieņēmumi |  |  |  |  |  |  |  |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2.valsts speciālais budžets |  |  |  |  |  |  |  |
| 1.3.pašvaldību budžets |  |  |  |  |  |  |  |
| 2.Budžeta izdevumi |  |  |  |  |  |  |  |
| 2.1.valsts pamatbudžets |  |  |  |  |  |  |  |
| 2.2.valsts speciālais budžets |  |  |  |  |  |  |  |
| 2.3.pašvaldību budžets |  |  |  |  |  |  |  |
| 3.Finansiālā ietekme |  |  |  |  |  |  |  |
| 3.1.valsts pamatbudžets |  |  |  |  |  |  |  |
| 3.2.speciālais budžets |  |  |  |  |  |  |  |
| 3.3.pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5.Precizēta finansiālā ietekme | X |  | X |  | X |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets |  |  |  |  |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7.Amata vietu skaita izmaiņas | Nav attiecināms. |
| 8.Cita informācija | Precīza ietekme uz valsts un pašvaldību budžetiem nav aprēķināma.Vienlaikus saskaņā ar Covid-19 infekcijas izplatības seku pārvarēšanas likuma 14.panta trešo daļu izmaksas, kas rodas, piešķirot šajā pantā paredzēto atbalstu (publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomas maksas atbrīvojums vai samazinājums, kavējuma procentu un līgumsodu atbrīvojums samaksas kavējuma gadījumā), iznomātājam netiek tieši kompensētas no valsts budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu 14.un 15.punktā ietvertais regulējums paredz atbalsta programmu atbilstoši Komisijas paziņojumam. Ar Eiropas Komisijas 2020.gada 10.jūlija lēmumu lietā SA.57740 “Reduction of the lease payment for lessees of publicly-owned property” minētā atbalsta programma atzīta par saderīgu ar Eiropas Savienības iekšējo tirgu. Ņemot vērā, ka Komisijas paziņojumā veikti grozījumi, kas pieļauj tajā ietvertā regulējuma piemērošanu līdz 2021.gada 30.jūnijam, ar Projektu paredzēts pagarināt Noteikumu 14.un 15.punktā paredzētā atbalsta mehānisma sniegšanas termiņu līdz 2020.gada 30.jūnijam. |
| 2. | Citas starptautiskās saistības | Nav. |
| 3. | Cita informācija | Projektā paredzētais grozījums Noteikumu 14.3.apakšpunktā un 17.1 punktā stājas spēkā pēc tam, kad tiek saņemts Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviestas šādas Eiropas Savienības tiesību aktu prasības:Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem, 2020.gada 29.jūnijā pieņemtajiem grozījumiem, 2020.gada 13.oktobrī pieņemtajiem grozījumiem) (angliski – Temporary Framework to support the economy in the context of the COVID-19 outbreak). |
| A | B | C | D |
| *Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.**Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.**Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.**Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.**Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| Komisijas paziņojuma 22.punkta d) punkts | Projekta 1.9. apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 90.punkts | Projekta 1.13. apakšpunkts. | Tiek ieviests pilnībā. | Netiek paredzētas stingrākas prasības. |
| Komisijas paziņojuma 91.punkts. | Projekta 1.10.apakšpunkts. | Tiek ieviests pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programmas grozījumi tiks nosūtīti saskaņošanai Eiropas Komisijai. |
| Cita informācija | Nav. |

|  |
| --- |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā steidzamu regulējuma nepieciešamību, noteikumu projekta izstrādes ietvaros nav veiktas papildus sabiedrības līdzdalības un komunikācijas aktivitātes. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Publiskas personas institūcijas un citi subjekti (iznomātāji), kuri iznomā publiskas personas un publiskas personas kontrolētas kapitālsabiedrības nekustamo īpašumu vai kustamo mantu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs Jānis Reirs

Finanšu ministrijas valsts sekretāre Baiba Bāne